b'\n_START_ARTICLE_\nElejas pagasts\n_START_SECTION_\nHidrogr\xc4\x81fija\n_START_PARAGRAPH_\nUpes: Audruve, Eleja, Sidrabe, Vircava.\n_START_SECTION_\nV\xc4\x93sture\n_START_PARAGRAPH_\nV\xc4\x93sturiski m\xc5\xabsdienu Elejas pagasta teritorij\xc4\x81 atrad\xc4\x81s Audruves mui\xc5\xbea (Audrau), Brie\xc5\xbeu mui\xc5\xbea (Bredenfeld), Elejas mui\xc5\xbea (Gro\xc3\x9f-Elley, Jauneleja), Mazelejas mui\xc5\xbea (Klein-Elley, Mazeleja)._NEWLINE_Elejas mui\xc5\xbea 16. gadsimta beig\xc4\x81s piemin\xc4\x93ta k\xc4\x81 Kurzemes hercoga padomnieka G. fon T\xc4\xabzenhauzena \xc4\xabpa\xc5\xa1ums. No 1716. gada mui\xc5\xbea pieder\xc4\x93ja fon B\xc4\x93ru dzimtai, bet no 1753. gada M\xc4\x93demu dzimtai. _NEWLINE_1866. gada pagastu pa\xc5\xa1vald\xc4\xabbu reformas laik\xc4\x81 1867. gad\xc4\x81 izveidoja Elejas pagastu._NEWLINE_P\xc4\x93c 1920. gada zemes reformas Elejas mui\xc5\xbeu sadal\xc4\xabja 150 vien\xc4\xabb\xc4\x81s, B\xc4\x93rzvircavas mui\xc5\xbeu 20 vien\xc4\xabb\xc4\x81s, Audruves mui\xc5\xbeu 16 vien\xc4\xabb\xc4\x81s, Brie\xc5\xbeu mui\xc5\xbeu 18 vien\xc4\xabb\xc4\x81s, Sesavas m\xc4\x81c\xc4\xabt\xc4\x81jmui\xc5\xbeu 22 vien\xc4\xabb\xc4\x81s. _NEWLINE_1935. gad\xc4\x81 pagasta plat\xc4\xabba bija 78,9 km\xc2\xb2. 1945. gad\xc4\x81 pagast\xc4\x81 izveidoja Elejas un Meitenes ciema padomes, bet pagastu 1949. gad\xc4\x81 likvid\xc4\x93ja. 1950. gad\xc4\x81 Eleja ieguva str\xc4\x81dnieku ciemata statusu. 1954. gad\xc4\x81 Meitenes ciemu pievienoja Elejas ciemam, bet da\xc4\xbcu Elejas ciema pievienoja Lielplatones ciemam. 1957. gad\xc4\x81 Elejas ciemu pievieno Elejai k\xc4\x81 str\xc4\x81dnieku ciemata lauku teritoriju, kurai 1963. gad\xc4\x81 pievienota Lielplatones ciema kolhoza "Gaisma" teritorija. 1977. gad\xc4\x81 da\xc4\xbca teritorijas pievienota Sesavas ciemam. 1990. gad\xc4\x81 Eleja zaud\xc4\x93ja pils\xc4\x93tciemata statusu un kop\xc4\x81 ar lauku teritoriju tika reorganiz\xc4\x93ta par pagastu. 2009. gad\xc4\x81 pagasts k\xc4\x81 administrat\xc4\xabv\xc4\x81 teritorija tika iek\xc4\xbcauts Jelgavas novad\xc4\x81.\n_START_SECTION_\nApdz\xc4\xabvot\xc4\x81s vietas\n_START_PARAGRAPH_\nApdz\xc4\xabvot\xc4\x81s vietas: Daumanti, Eleja, Jauneleja, Birz\xc4\xabtes, Ozolmui\xc5\xbea, Zizma.'